Arbeiðsloysisstuðulin verður roknaður út eftir A-inntøkuni seinastu 12 mánaðirnar, áðrenn arbeiðsloysið varð staðfest. Hetta verður vanliga kallað útrokningargrundarlagið. Mesta útgjaldið er 75% av A-inntøkuni–tó í mesta lagi 830,04 kr. um dagin, sum svarar til í meðal 17.500 kr. um mánaðin. Arbeiðsloysisstuðul kann í mesta lagi verða útgoldin í 648 dagar í einum 4 ára skeiði. Síðani steðgar útgjaldið, og tú hevur ongan rætt til arbeiðsloysisstuðul teir næstu 24 mánaðirnar. Eftir hetta kanst tú koma inn aftur í skipanina–eftir somu treytum sum tey, ið søkja um arbeiðsloysisstuðul fyrstu ferð. Hvussu nógv? Her kanst tú síggja, hvussu nógv tú fert at fáa í arbeiðsloysisstuðli.